

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS JAUNIMO REIKALŲ TARYBOS NUOSTATŲ NAUJOS REDAKCIJOS PATVIRTINIMO IR RADVILIŠKIO RAJONO SAVIVALDYBĖS TARYBOS 2015 M. BIRŽELIO 23 D. SPRENDIMO NR.T-61 „DĖL RADVILIŠKIO RAJONO SAVIVALDYBĖS JAUNIMO REIKALŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO

2018 m. gruodžio 13 d. Nr. T-1032
Radviliškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir  Lietuvos Respublikos Jaunimo politikos pagrindų įstatymo Nr. IX-1871 pakeitimo įstatymo 2 straipsniu, Radviliškio rajono savivaldybės taryba nusprendžia: 
.	Patvirtinti Radviliškio rajono savivaldybės jaunimo reikalų tarybos nuostatų naują redakciją (pridedama).
.	Pripažinti netekusiu galios Radviliškio rajono savivaldybės tarybos 2015 m. birželio 23 d. sprendimo Nr. T-61 „Dėl Radviliškio rajono savivaldybės jaunimo reikalų tarybos sudarymo ir jos nuostatų patvirtinimo“ 2 punktą.



Savivaldybės meras									Antanas Čepononis

PATVIRTINTA
Radviliškio rajono savivaldybės tarybos
2018 m. gruodžio 13 d. sprendimu Nr. T-1032

RADVILIŠKIO RAJONO SAVIVALDYBĖS
JAUNIMO REIKALŲ TARYBOS NUOSTATAI

. 

.	Radviliškio rajono savivaldybės jaunimo reikalų tarybos nuostatai (toliau – Nuostatai) nustato Radviliškio rajono savivaldybės jaunimo reikalų tarybos (toliau – SJRT) tikslus ir funkcijas, teises, sudėtį, darbo organizavimo tvarką bei jaunimo atstovų rinkimų vykdymo tvarką. 
.	SJRT yra visuomeniniais pagrindais prie Radviliškio rajono savivaldybės tarybos veikiantis kolegialus organas, turintis nuolatinės komisijos statusą, įsteigtas vadovaujantis Lietuvos Respublikos vietos savivaldos įstatymu ir Lietuvos Respublikos jaunimo politikos pagrindų įstatymu bei Radviliškio rajono savivaldybės tarybos veiklos reglamentu.
.	SJRT savo veikloje vadovaujasi Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu, Radviliškio rajono savivaldybės tarybos veiklos reglamentu, Radviliškio rajono savivaldybės tarybos sprendimais, Radviliškio rajono savivaldybės mero potvarkiais, kitais teisės aktais bei šiais nuostatais.
.	SJRT sudaroma Savivaldybės tarybos sprendimu. 
.	SJRT nuostatai tvirtinami Radviliškio rajono savivaldybės tarybos sprendimu.

. 

.	SJRT tikslai yra šie:
.	bendradarbiaujant su savivaldybės jaunimo reikalų koordinatoriumi, padėti įgyvendinti savivaldybės funkcijas jaunimo politikos įgyvendinimo srityse, nustatytose Lietuvos Respublikos jaunimo politikos pagrindų įstatyme bei kituose teisės aktuose;
.	koordinuoti savivaldybės jaunimo politikos įgyvendinimą;
.	užtikrinti jaunų žmonių dalyvavimą, sprendžiant savivaldybės jaunimo politikos klausimus;
.	stiprinti bendradarbiavimą tarp savivaldybės institucijų ar įstaigų ir jaunimo bei su jaunimu dirbančių organizacijų;
.	SJRT nustatytų tikslų siekia, įgyvendindama šias funkcijas:
.	renka ir analizuoja informaciją apie jaunimo politikos įgyvendinimą savivaldybės institucijose bei įstaigose, kitą informaciją, susijusią su jaunimu, teikia siūlymus ir rekomendacijas savivaldybės tarybai, jos komitetams ar komisijoms, savivaldybės administracijai bei kitoms institucijoms, susijusioms su jaunimo politikos įgyvendinimu;
.	teikia pasiūlymus savivaldybės tarybai dėl jaunimo politikos plėtros krypčių;
.	inicijuoja savivaldybės jaunimo politikos padėties, jaunimo poreikių tyrimus ir jaunimo politikos kokybės vertinimą;
.	teikia pasiūlymus savivaldybės institucijoms ir įstaigoms, dirbančioms su jaunimu, dėl jaunimo politikai įgyvendinti skirtų programų turinio, projektų finansavimo dydžio ir tvarkos;
.	analizuoja užsienio valstybių patirtį sprendžiant jaunimo politikos klausimus, teikia pasiūlymus ir rekomendacijas savivaldybės tarybai dėl bendradarbiavimo galimybių su užsienio šalių institucijomis, atstovauja savivaldybei plėtojant bendradarbiavimą su užsienio šalių institucijomis;
.	teikia pasiūlymus dėl jaunimo politikos įgyvendinimo priemonių įtraukimo į savivaldybės strateginius plėtros planus, dalyvauja rengiant savivaldybės jaunimo politikos strategiją;
.	ne rečiau kaip kartą per metus teikia savo veiklos ataskaitą savivaldybės tarybai.

. 

.	SJRT teisės:
.	gauti iš savivaldybės institucijų ir įstaigų informaciją, kurios reikia Jaunimo tarybos funkcijoms atlikti;
.	kviestis į SJRT posėdžius savivaldybės tarybos narius, Savivaldybės administracijos valstybės tarnautojus ir darbuotojus, dirbančius pagal darbo sutartis, specialistus (ekspertus), prašyti pateikti išvadas, informaciją, susijusią su jaunimo politika;
.	dalyvauti savivaldybės tarybos, jos komitetų ar komisijų posėdžiuose, kuriuose sprendžiami aktualūs jaunimo politikos klausimai.
.	SJRT gali turėti kitų teisių, nustatytų kituose teisės aktuose.

. 

.	SJRT lygiateisės partnerystės pagrindu sudaroma iš 8 narių:
. 4 narius deleguoja savivaldybės institucijos, iš jų 2 atstovus deleguoja Savivaldybės administracija ir 2 atstovus deleguoja Savivaldybės taryba iš savo narių (savivaldybės tarybos kadencijos laikotarpiui). 
. 4 nariai išrenkami ir deleguojami viešo visuotinio jaunimo organizacijų, su jaunimu dirbančių organizacijų, mokinių ir (ar) studentų savivaldų atstovų, veikiančių Savivaldybės teritorijoje, susirinkime. SJRT jaunimo atstovai renkami dviejų metų kadencijai. 
. Už jaunimo atstovų rinkimų organizavimą atsakingas jaunimo reikalų koordinatorius (toliau – JRK).
. Kandidatai į SJRT jaunimo atstovus:
. Kandidatuoti į SJRT jaunimo atstovus gali asmenys nuo 14 metų iki 29 metų (įskaitytinai). 
. Kandidatus į SJRT jaunimo atstovus gali siūlyti jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios savivaldybės teritorijoje, iš savo narių arba kandidatais gali save išsikelti pavieniai asmenys. Kandidatų į SJRT jaunimo atstovus skaičius neribojamas. 
. Kandidatų į SJRT jaunimo atstovus registracija prasideda ne vėliau kaip likus 14 darbo dienų iki jaunimo atstovų rinkimų ir baigiasi likus ne mažiau kaip 5 darbo dienoms iki rinkimų. Registracijos metu kiekvienas kandidatas pateikia užpildytą nustatytos formos kandidato į SJRT jaunimo atstovus anketą (1 priedas), prideda trumpą motyvacinį laišką ir mažiausiai vieną rekomendaciją iš jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios savivaldybės teritorijoje.
. Nuolat atnaujinamas kandidatų į jaunimo atstovus SJRT sąrašas (kandidato vardas, pavardė, amžius ir atstovaujama organizacija (jeigu tokia yra) bei jų pateikta motyvacija ir rekomendacija (-os) tapti SJRT nariu yra viešai skelbiami savivaldybės interneto svetainėje. Visi kandidatai į SJRT jaunimo atstovus turi būti viešai paskelbti savivaldybės interneto svetainėje ne vėliau kaip prieš 3 darbo dienas iki SJRT jaunimo atstovų rinkimų. 
. Jaunimo atstovų rinkimai:
. JRK jaunimo atstovų rinkimų datą skelbia ne vėliau kaip likus 14 darbo dienų iki rinkimų dienos. Informacija apie SJRT jaunimo atstovų rinkimus ir organizuojamą visuotinį susirinkimą yra viešai skelbiama savivaldybės interneto svetainėje.  
. Apie SJRT jaunimo atstovų rinkimus JRK informuoja ir kviečia dalyvauti savivaldybėje veikiančias jaunimo organizacijas, su jaunimu dirbančias organizacijas, mokinių ir (ar) studentų savivaldas elektroniniu paštu ir kitomis reikalingomis priemonėmis bei būdais. 
. Visuotinio susirinkimo skelbime / informacijoje turi būti nurodyta susirinkimo vieta, laikas, preliminari darbotvarkė, kandidatų į jaunimo atstovus SJRT ir visuotinio susirinkimo dalyvių registravimo tvarka bei terminai. 
. Visuotiniame susirinkime dalyvauja ir sprendžiamojo balso teisę turi vienas atstovas iš kiekvienos jaunimo organizacijos, su jaunimu dirbančios organizacijos, mokinių ir (ar) studentų savivaldos, veikiančios savivaldybės teritorijoje. Apie savo dalyvavimą visuotiniame susirinkime kiekviena organizacija / savivalda turi pranešti JRK ne vėliau kaip likus 5 darbo dienoms iki visuotinio susirinkimo. Atstovas į visuotinį susirinkimą deleguojamas pateikiant delegavimo raštą, kuriame turi būti nurodyta deleguojamo asmens vardas, pavardė, einamos pareigos organizacijoje / savivaldoje ir kontaktinė informacija. Delegavimo raštas turi būti pasirašytas organizacijos / savivaldos vadovo ar jo įgalioto asmens.
. Visuotiniame susirinkime dalyvaujančių organizacijų ir savivaldų sąrašas turi būti skelbiamas savivaldybės interneto svetainėje ne vėliau kaip prieš 3 darbo dienas iki rinkimų.
. Prieš visuotinio susirinkimo pradžią rengiama dalyvių registracija.
. Visuotinį susirinkimą pradeda JRK arba jį pavaduojantis savivaldybės administracijos darbuotojas. JRK arba jį pavaduojantis savivaldybės administracijos darbuotojas pirmininkauja visuotiniam susirinkimui, kol išrenkamas visuotinio susirinkimo  pirmininkas.
. Visuotinio susirinkimo pradžioje tvirtinama darbotvarkė, tada atviru balsavimu paprasta balsų dauguma išrenkamas visuotinio susirinkimo pirmininkas. Pirmininko kandidatūras siūlo užsiregistravę visuotinio susirinkimo dalyviai. 
. Visuotinis susirinkimas yra protokoluojamas. Visuotinio susirinkimo sekretoriaus funkcijas atlieka JRK  arba  jį pavaduojantis savivaldybės administracijos darbuotojas.
.Visuotiniame susirinkime išrenkama balsų skaičiavimo komisija, kurią sudaro ne mažiau kaip 3 nariai ir kuri iš savo narių paprasta balsų dauguma išsirenka balsų skaičiavimo komisijos pirmininką. Kol neišrinkta balsų skaičiavimo komisija, balsus skaičiuoja visuotinio susirinkimo pirmininkas.
. Visuotinio susirinkimo pirmininkas paskelbia kandidatų į SJRT jaunimo atstovus sąrašą. Kiekvienas kandidatas (abėcėlės tvarka pagal pavardę) prisistato iki 5 min. Kiekvienas susirinkimo dalyvis turi teisę užduoti po du klausimus kiekvienam iš kandidatų.
. Jaunimo atstovai į SJRT visuotiniame susirinkime renkami slaptu balsavimu. 
. Prieš pradedant balsavimą, balsų skaičiavimo komisija, remdamasi visuotinio susirinkimo dalyvių registracijos sąrašu, patikrina, ar yra kvorumas.
. Paskelbus balsavimo pradžią, deleguotiems jaunimo organizacijų, su jaunimu dirbančios organizacijų, mokinių ir (ar) studentų savivaldų atstovams išduodami iš anksto parengti nustatytos formos slapto balsavimo biuleteniai (2 priedas). Balsavimo biuleteniai išduodami tik tiems organizacijų / savivaldų asmenims, kurių dalyvavimas visuotiniame susirinkime yra patvirtintas delegavimo raštu. Jeigu organizacija / savivalda iki visuotinio susirinkimo pradžios nepateikė delegavimo rašto, balsavimo biuletenis gali būti išduotas tik organizacijos / savivaldos vadovui. Vienam organizacijos / savivaldos atstovui gali būti išduodamas tik vienas balsavimo biuletenis.
. Į balsavimo patalpą užeina tik po vieną susirinkimo dalyvį.
. Visuotinio susirinkimo dalyviai renka tiek jaunimo atstovų, kiek reglamentuoja SJRT nuostatai, balsuodami už balsavimo biuletenyje nurodytus kandidatus, pažymint ties pasirinktais kandidatais. Balsuojama ne daugiau kaip už tiek kandidatų, kiek yra renkamų SJRT jaunimo atstovų. Biuletenis su atžymomis įmetamas į balsadėžę.
. Pasibaigus slaptam balsavimui, balsų skaičiavimo komisija suveda balsavimo rezultatus ir užpildytą nustatytos formos slapto balsavimo protokolą (3 priedas) perduoda visuotinio susirinkimo pirmininkui. Balsų skaičiavimo komisijos pirmininkas paskelbia rezultatus visuotiniam susirinkimui.
. Išrinktais į SJRT jaunimo atstovais laikomi tie kandidatai, kurie surinko daugiausia balsų. Jeigu keli kandidatai surenka vienodą skaičių balsų ir tai lemia, kuris kandidatas turi tapti SJRT jaunimo atstovu, organizuojamas papildomas slaptas balsavimas, kurio metu balsuojama tik už kandidatus, surinkusius vienodą skaičių balsų. 
. Jaunimo atstovų rinkimų rezultatai įforminami visuotinio susirinkimo protokolu, kurį pasirašo susirinkimo pirmininkas ir sekretorius. Visuotinio susirinkimo protokolas pateikiamas JRK ir saugomas Lietuvos Respublikos dokumentų ir archyvų įstatymo nustatyta tvarka ir terminais.
. Jaunimo atstovų rinkimai laikomi įvykusiais, jeigu visuotiniame susirinkime dalyvauja ne mažiau kaip 1/2 apie savo dalyvavimą pranešusių ir savo atstovą balsavimui delegavusių jaunimo organizacijų, su jaunimu dirbančių organizacijų, mokinių ir (ar) studentų savivaldų, veikiančių savivaldybės teritorijoje.
. Neįvykus jaunimo atstovų rinkimams, pakartotiniai rinkimai organizuojami ne vėliau kaip po 2 savaičių.
. Nutrūkus SJRT nario, jaunimo atstovo, įgaliojimams, jo vietą užima daugiausia balsų visuotinio susirinkimo metu surinkęs, tačiau į SJRT nepatekęs kandidatas. Jeigu tokio kandidato nėra arba kandidatas atsisako tapti SJRT nariu, organizuojami pakartotiniai jaunimo atstovų rinkimai.

. 


. SJRT pirmininką ir pavaduotoją susirinkę išsirenka SJRT nariai pirmo posėdžio metu. SJRT pirmininku išrinkus savivaldybės institucijos ar įstaigos atstovą, SJRT pirmininko pavaduotoju turi būti išrinktas jaunimo organizacijų atstovas ir atvirkščiai.
. SJRT pirmininkas:
. planuoja ir organizuoja SJRT darbą;
. ne rečiau kaip kartą per tris mėnesius kviečia SJRT posėdžius ir jiems pirmininkauja;
. pasirašo SJRT posėdžių protokolus ir kitus su SJRT veikla susijusius dokumentus;
. teisės aktų nustatyta tvarka dalyvauja savivaldybės tarybos komitetų ir tarybos posėdžiuose, renginiuose, kuriuose svarstomi su SJRT kompetencija susiję klausimai;
. rengia SJRT veiklos ataskaitą ir ją pristato savivaldybės tarybai.
. SJRT pirmininko pavaduotojas pirmininkui susirgus, išvykus ar esant kitoms aplinkybėms, dėl kurių SJRT pirmininkas negali eiti savo pareigų, atlieka visas pareigas, numatytas šių nuostatų 15 punkte.
. SJRT sekretoriaus funkcijas atlieka savivaldybės administracijos darbuotojas, atsakingas už savivaldybės jaunimo reikalų koordinavimą. Jis nėra SJRT narys.
. SJRT sekretorius:
. vykdo SJRT pirmininko pavedimus, praneša apie SJRT posėdį, nurodo posėdžio laiką, vietą ir pateikia parengtą ir su pirmininku suderintą posėdžio darbotvarkę ir kitą medžiagą;
. surašo SJRT protokolus ir juos pasirašo;
. priima SJRT nario išreikštą nuomonę dėl sprendimo priėmimo, t. y. balsavimą, elektroniniu paštu;
. kaupia, sistemina ir tvarko su SJRT darbu susijusius dokumentus.
. SJRT narys:
. turi teisę siūlyti klausimus posėdžiui;
. jei negali dalyvauti posėdyje, turi teisę išreikšti savo nuomonę, t. y. balsuoti, elektroniniu paštu;
. turi teisę gauti iš SJRT pirmininko ar sekretoriaus SJRT sprendimų projektus ir su jais susijusią medžiagą;
. per 3 darbo dienas nuo dokumentų išsiuntimo elektroniniu paštu dienos, turi teisęs ir pareigą pareikšti nuomonę dėl jaunimo politikos įgyvendinimo, sprendimo, nutarimo projekto. Atsakant būtina persiųsti elektroninį laišką ir pareikšti vieną iš galimų nuomonių: „pritariu“, „nepritariu“, „susilaikau“ bei galimas pastabas;
. privalo informuoti SJRT apie galimą viešųjų ir privačių interesų konfliktą ir nusišalinti nuo dalyvavimo rengiant, svarstant ar priimant SJRT sprendimus, kurie gali tokį konfliktą sukelti, ir nusišalinimo faktą fiksuoti dokumentuose.
. SJRT nario teisės ir pareigos nutrūksta, jeigu: 
. jis atsistatydina savo noru anksčiau, negu pasibaigia SJRT kadencija, pateikęs prašymą;
. nutrūksta jo darbo (tarnybos) santykiai atstovaujamoje savivaldybės institucijoje, įstaigoje ar jaunimo organizacijoje;
. jis atšaukiamas jį delegavusios institucijos / organizacijos iniciatyva;
. Savivaldybės tarybos sprendimu į SJRT nario, kurio pareigos nutrūko, vietą SJRT renkamas kitas asmuo.

. 

. SJRT darbo forma yra posėdžiai.
. SJRT posėdis laikomas teisėtu, jeigu jame dalyvauja ne mažiau kaip pusė SJRT narių.
. SJRT sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia SJRT pirmininko (jo nesant – SJRT pirmininko pavaduotojo) balsas.
. SJRT  sprendimai įforminami protokolais. Protokolus pasirašo SJRT pirmininkas, jo nesant – SJRT pirmininko pavaduotojas, ir SJRT sekretorius. Protokolų kopijos įteikiamos SJRT nariams ir suinteresuotoms institucijoms.
. SJRT posėdžius techniškai aptarnauja savivaldybės administracijoje JRK funkcijas vykdantis asmuo.
. SJRT sprendimai yra vieši.

. 

. SJRT posėdžių protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.


Radviliškio rajono savivaldybės
jaunimo reikalų tarybos nuostatų
 priedas



KANDIDATO Į ______________________ SAVIVALDYBĖS JAUNIMO REIKALŲ TARYBOS JAUNIMO ATSTOVUS 
REGISTRACIJOS ANKETA

Kandidato duomenys
Vardas, pavardė	
Gimimo data	
Atstovaujama organizacija / savivalda		(prašome nurodyti visą vienos jaunimo organizacijos, su jaunimu dirbančios organizacijos, mokinių ar studentų savivaldos pavadinimą arba nurodyti, jog tokios organizacijos / savivaldos nėra) 
Kontaktinė informacija		(el. pašto adresas ir tel. numeris)


Kartu su užpildyta ir pasirašyta registracijos anketa pridedama:
1. Trumpa motyvacija tapti savivaldybės jaunimo reikalų tarybos nariu, jaunimo atstovu (iki 1 A4 formato lapo apimties).
2. Mažiausiai vienos jaunimo organizacijos, su jaunimu dirbančios organizacijos, mokinių ir (ar) studentų savivaldos rekomendacija.



_________________				_________________________
(anketos užpildymo data)		(parašas)






PASTABA. Kandidato pateikti duomenys reikalingi ir bus naudojami tik jaunimo atstovų į savivaldybės jaunimo reikalų tarybą rinkimams organizuoti. Viešai bus skelbiami šie kandidato pateikti duomenys: vardas, pavardė, amžius, atstovaujama organizacija / savivalda, pateikta motyvacija ir rekomendacija (-os) dalyvauti rinkimuose.

Radviliškio rajono savivaldybės jaunimo reikalų
tarybos nuostatų
 priedas



JAUNIMO ATSTOVŲ Į ________________________SAVIVALDYBĖS JAUNIMO REIKALŲ TARYBĄ RINKIMAI

(Data)

BALSAVIMO BIULETENIS

ŽYMĖJIMO	PAVYZDYS	


PAŽYMĖKITE NE DAUGIAU KAIP
(įrašyti skaičių) KANDIDATUS

VARDENIS PAVARDENIS	
VARDENĖ PAVARDENĖ	
(įrašyti visus kandidatus)	
	
	
	



Radviliškio rajono savivaldybės jaunimo
reikalų tarybos nuostatų
 priedas



JAUNIMO ATSTOVŲ Į ________________________SAVIVALDYBĖS 
JAUNIMO REIKALŲ TARYBĄ RINKIMŲ 
BALSŲ SKAIČIAVIMO KOMISIJOS PROTOKOLAS

201....m.  …………..d. Nr.
(vieta)

Balsų skaičiavimo komisijos posėdis įvyko ____________________
(data)
Balsų skaičiavimo komisijos pirmininkas___________________________________________
Balsų skaičiavimo komisijos nariai: _______________________________________________
____________________________________________________________________________

1. Dėl jaunimo atstovų rinkimų į Savivaldybės jaunimo reikalų tarybą:
1.1. Dėl kandidato Vardenio Pavardenio išrinkimo Savivaldybės jaunimo reikalų tarybos nariu;
1.2. Dėl kandidato............
2. Įteikta balsavimo biuletenių ______________________
3. Gauta balsavimo biuletenių ________________________, iš jų negaliojantys____________
4. Balsavimo rezultatai:
Eil. Nr.	Kandidatas	Balsavimo rezultatai	(nurodoma skaičiumi ir žodžiu)	Reitingavimas,	pagal surinktų balsų skaičių	Balsavimo išvada (nurodoma, išrinktas ar neišrinktas)
1.	Vardenis Pavardenis 	Surinktas balsų skaičius.......................	Pvz., 2	
2.	Vardenis Pavardenis	Surinktas balsų skaičius.......................	Pvz., 1	


Komisijos pirmininkas				
	(parašas)		(vardas, pavardė)
	Komisijos nariai			
	(parašas)		(vardas, pavardė)
			
	(parašas)		(vardas, pavardė)

